
Návrh uznesenia
k Zrušeniu obchodnej verejnej súťaže – Emmerova vila
Mestské zastupiteľstvo mesta Trnava po prerokovaní:
Schvaľuje
v zmysle § 9a ods. 7 zákona č. 138/1991 Zb. o majetku obcí zrušenie obchodnej verejnej súťaže schválenej Mestským zastupiteľstvom mesta Trnava uznesením č. 815 zo dňa 16.9.2025 z dôvodu, že sa podstatne zmenili okolnosti, za ktorých sa vyhlásila obchodná verejná súťaž.
Ukladá
príspevkovej organizácii Zaži v Trnave – Mestské kultúrne stredisko bezodkladne upovedomiť všetkých záujemcov o zrušení obchodnej verejnej súťaže s uvedením odôvodnenia jej zrušenia a informáciu o zrušení obchodnej verejnej súťaže spolu s odôvodnením uverejniť spôsobom, ktorým vyhlásila podmienky obchodnej verejnej súťaže.
Termín: 31.12.2025

Dôvodová správa
Príspevková organizácia Zaži v Trnave – Mestské kultúrne stredisko vyhlásila v súlade s uznesením Mestského zastupiteľstva mesta Trnava č. 815 zo dňa 16.9.2025 obchodnú verejnú súťaž o nájom časti nebytových priestorov o výmere 140,70 m2 (obchodné priestory – 92,30 m2, skladové priestory – 48,40 m2).
Predmet nájmu sa nachádza v nehnuteľnosti v Slovenskej republike – Emmerova vila, Ulica Strelecká, v katastrálnom území Trnava, okres Trnava, obec Trnava, zapísanej na liste vlastníctva č. 13890 označenej ako stavba so súpisným číslom 257 – budova KALOKAGATIE na pozemku parc. č. C-KN 6378/8 – zastavaná plocha a nádvorie o výmere 522 m2, ktorej vlastníkom je Mesto Trnava. Predmet nájmu sa nachádza v objekte, ktorý je druhom chránenej nehnuteľnosti – národná kultúrna pamiatka.
Vyhlasovateľ predkladá tento materiál z dôvodu, že v zmysle § 9a ods. 7 zákona č. 138/1991 Zb. o majetku obcí sa podstatne zmenili okolnosti, za ktorých sa vyhlásila obchodná verejná súťaž.
Dôvodom na zrušenie súťaže je aktualizácia výzvy č.3 na predkladanie žiadosti o poskytnutie nenávratného finančného príspevku na investície do kultúry, prírodného dedičstva a cestovného ruch, číslo výzvy PSK-MIRRI-014-2024-ITI-EFRR, z ktorej bude predmet obchodnej verejnej súťaže spolufinancovaný, sa vyhlasovateľ obchodnej verejnej súťaže – „Kaviareň Emmerova vila, Ulica Strelecká, Trnava rozhodol pristúpiť k zrušeniu súťaže. Dôvodom zrušenia obchodnej verejnej súťaže je zmena nastavenia prístupu vo financovaní projektu „Obnova národnej kultúrnej pamiatky Emmerova vila v Trnave“.
O zrušení obchodnej verejnej súťaže rozhoduje mestské zastupiteľstvo nadpolovičnou väčšinou všetkých poslancov.

